text: Sådan undgår du frostsprængte rør 
  30 oktober 2012 kl. 13.28
  Det er absolut sidste chance at sikre sommerhuset mod frostsprængte rør.
  Den første nattefrost kom for nogle dage siden. Derfor er det absolut sidste udkald at sikre sommerhuset mod frostsprængninger.
  ? Vi ser problemet hvert eneste år: Sommerhusejere glemmer at tømme rørene for vand, og så sprænger de. Ofte opdager ejeren først problemet, når sommerhuset tages i brug igen efter vinteren, siger teknisk konsulent i TEKNIQ Installatørernes Organisation Henrik Poulsen. 
  Vandrør sprænger ofte i sommerhuse, fordi installationerne står med tryk på, og der ikke er varme i huset. Derfor fryser vandet til og udvider sig, så rørene og toiletcisternerne til sidst kan sprænge. 
  ? Sommerhusejere kan undgå den situation, hvis de husker at lukke for hovedhanen i målerbrønden, når de lukker sommerhuset ned for vinteren. Når man har lukket for hovedhanen, skal man åbne for hanerne i huset og tappe vandet af i målerbrønden, ligesom man skal huske at tømme cisternen og sikre vandlåsen i toilettet med for eksempel frostvæske, siger Henrik Poulsen.
  